钦定古今图书集成/明伦汇编/氏族典/第383卷 > 李宝
## 钦定古今图书集成/明伦汇编/氏族典/第383卷 > 李宝

按《魏书李宝传》，“宝字怀素，小字衍孙，陇西狄道人。私
署凉王暠之孙也。父翻，字士举，小字武强，私署祁连、
酒泉、晋昌三郡太守。宝伯父歆为沮渠蒙逊所灭，徙
于姑臧。岁馀，随舅广契北奔伊吾。属世祖遣将讨沮
渠无讳于敦煌，无讳捐城走。宝自伊吾南归敦煌，遂
修缮城府，规复先业，遣弟怀达奉表归诚。世祖嘉其”
诚款，拜怀达敦煌太守，别遣使授宝都督西垂诸军
事、镇西大将军、开府仪同三司、敦煌公。真君五年，因
入朝，遂留京师，拜镇南将军、并州刺史。高宗初，改授
镇北将军。大安五年薨。有六子，承茂辅佐公业冲。公
业早卒。